
Consentaneum visum est de sanctissimis Ecclesiae 
Sacramentis agere., per quae omnis vera justitia^ vel in¬ 
cipit., vel caepta augetur^ vel amissa reparatur. Cone. 
Trid. Sess. 7. in Proem* 











C UM in nullum nomen Religionis , ajebat olim magnus 
Ecclesiae Parens Augustinus, (a) seu verum , seu 
falsum coagulari homines possint , nisi aliquo signaculo* 
rum, aut Sacramentorum visibilium consortio colligen¬ 
tur de iis Ecclesiae Mysteriis (b), per quae omnis ve¬ 
ra justitia vel incipit , vel caepta augetur, vel amissa 
reparatur , disputationes instituentes asserimus : Sacra¬ 
menta signa sensibilia rei sacrae sanctificantis nos 
intelligi; quorum aliquod in lege naturali reperieba- 
tur sensibile signum quo saltem parvuli justificaban¬ 
tur. Non est enim (c) credendum ante circumcissionem 
famulo3 Dei, quando quidem eis inerat Mediatoris fides 
in carne venturi, nullo ejus Sacramento opitulatos fuisse 
parvulis suis. Nec de fuisse Sacramenta in lege scripta 
plura certe , et difficiliora (d) , virtuteque inferiora 
iis, quae Dominus Jesus Christus Ecclesae suae dona¬ 
vit, quae nec plura, nec pauciora quam septem nu¬ 
merantur , Baptismum, Confirmatio, Eucharistia, Poe¬ 
nitentia , Extrema Unctio, Ordo, atque Matrimonium, 
semper ab Ecclesia probata et quae usque nunc pro¬ 
bat. Horum omnium Mysterium Domininus noster Jesu- 
Christus potestate, qua ut Deus, et Homo, praeditus, 
erat, auctor creditur immediatus , ut pote qui mate¬ 
riam, et formam illorum, secumdum speciem de¬ 
claraverit , ita ut improbabile judicemus , eas omnes 
non esse a Christo Domino certo determinatas, ab Ec¬ 
clesia semper adhibendas necessario , nec ullam ob 

cau- 


(a) L. 19. contra Faust. C. 2. (b) Cone. Trid. Ses. 7. in Procem* 
(c) S. August. 1. 5. cont. Julian. c. 11. (d) Idem loco citato. 

causam immutandas. Verba , quibus accedentibus ad 
Elementum fit Sacramentum, promissoria, aut concio- 
natoria tantum esse , propugnabat Calvinus ; nos au¬ 
tem fide docemur Catholica esse consecratoria , seu 
efectiva ejus quod significant: tantam quipe Christus 
Dom. virtutem, vim, et efficatiam suis contulit Sa¬ 
cramentis, ut in non ponentibus obicem ex se se, et 
ab intrinseca virtute , seu ex opere operato , ut dici 
assoler, instrumenti instar gratiam parturiant: Quo ve¬ 
ro pacto gratiam causent plurimum viros inter Theo¬ 
logos agitatur , iis plane assentimur, qui morales gra¬ 
tiae, quam continent, et conferunt, causas judicant 
Christi Sacramenta, Deum videlicet movendo (a) pre¬ 
tio sanguinis filii sui applicato , crumenae instar, quae 
causa redemptionis captivi recte dicetur, ut moralis 
tamen , si pecuniam continear, et largiatur. 

Sacramenta praeter materiam, et formam Minis¬ 
trum requirunt, qui ea conficiat, hominem quidem 
viatorem , et si non quilibet omnium Sacramentorum 
sit minister, quaedam enim Sacramenta suum peculia¬ 
rem exigunt dispensatorem. Licet Sancta sancte sint 
tractanda , sanctorumque propterea puritatem debeat 
imitari Mysteriorum Dei dispensator, impius tamen 
scelestissimus, haereticus , vel schismaticus , aut pa¬ 
ganus Sacramentum validum perficit, dummodo ma¬ 
teriam , et formam rite cum intentione apponat, quae 
certe requiritur qua non irrisorie , et ludrice operetur 
sed serio, et revera intendat facere, quod facit Eccle¬ 
sia , ut ratum , et firmum sit Sacramentum. 

Agripinus ab hereticis venientes iterum baptiza- 
vit, quem Cyprianus medio saeculi tertii, Firmilia- 
nus, aliique plurimi, tum Africae, tum Orientis Epis- 


(a) Cau. de locis Th- praet. de Sacram. 

copi secuti acris Cyprianum inter, et Stephanum Sum¬ 
mum Pontificem exorta fuit controversia circa stabi¬ 
litatem baptismatis ab haereticis collati: hinc plures 
facti quaestiones inter eruditos : aliquibus res absolvi¬ 
tur. Cyprianus, scilicet et Firmilianus cum caeteris ipsi 
ad herentibus non ad fidem, sed ad disciplinam suae 
Provinciae controversiam de rebaptizatione existimavit. 
Excomunicationem, licet comminatus fuerit Summus 
Ecclesiae Pontifex Stephanus in Cyprianum non tulit. 

§ Aeramentum Baptismi , seu regenerationis per 
aquam in verbo vitae , a quo omnis incipit origo fi¬ 
dei , et ad spem vitae aeternae salutaris ingressio , ut 
ajebat olim Cyprianus, (a) verum esse novae legis Sa¬ 
cramentum fide docemur Catholica , non nudum gra¬ 
tiae signum, nec in sola Evangelii notitia, qua creden¬ 
tes instruuntur, positum, ut somniavit Socinus. Chris¬ 
tum Dominum non post mortem suam ut Tertullianus, 
aseruit, nec quando ipse Dominus in Jordane a Joanne 
baptizari voluit, sed cum Apostolos misit, ut jacerent 
Ecclesiae suae fundamenta Evangelii praedicatione 
baptizantes in Judaea, instituisse, quamvis certi non 
simus, probabilius judicamus; Plurimumque differre a 
Joannis Baptismate, quod non diii mansurum (b) , et in 
tantum imperfectum , (c) ut constet postea baptizatos 
Christi baptismate , qui d Joanne fuerant baptizatis Sola 
naturalis aqua est vera , et propria hujus Sacramenti 
materia remota ; quae ad solemnem tanti Sacramenti 
collationem chrismati admista consecrari debet. Proxi¬ 
ma vero erit corporis ablutio , quae sive aspersione. 


(a) Epist. 7. (b) S. Aug. lib. 5. de Bap. (c) S. Hieres. 

Dial. cont. Lucifer. 

sive infusione , sive immersione fiat 3 validum erit Sa¬ 
cramentum. Et quamvis triplicem adhiberi immersio¬ 
nem multis saeculis Ecclesia usa fuerit, qui ritus saecu¬ 
lo decimo tertio> teste Angelico praeceptore commu¬ 
nior erat (a) eumdem tamen ritum seu disciplinam jus¬ 
tis de causis Hispana Ecclesia sub Leandro , et Isi- 
doro deseruit. Quolibet enim sive immersio , sive 
aspersio , sive infusio suficit. 

Perfecta , et absoluta Baptismi forma haec est; 
Ego te baptizo in nomine Patris , et Filii , et Spiritus 
Sancti : a qua substantia non deffert Grecorum for¬ 
ma. Trium propterea SS. Trinitatis Personarum invoca, 
tio ita necessaria ad hujus Sacramenti valorem est* 
ut nunquam,, nec Apostolorum quidem tempore va¬ 
lidum fuisse Baptisma in solo nomine Christi collatum, 
probabilius judicemus. Omnes omnino modo adulti, 
modo parvuli Bapti smatis lege tenentur, nisi enim 
renascantur ex aqua , et Spiritu Sancto non possunt in - 
troire in regnum Dei (b). Parvulos propterea non so¬ 
lum licere , sed etiam expedire baptizari , ex Triden- 
tini doctrina demonstratur : Cum enim omnis aetas pec¬ 
cato obnoxiv sit,ideo omnis aetas Sacramento idonea (c): 
eos igitur , qui in utero matrum detinentur inclusi, 
. 31 ,” e k r ‘ possit, ut tantillfim abluantur, et licite , et va¬ 
lide baptizari posse , probabilius juudicamus : Nec ta¬ 
men periclitantem matrem, seu capite damnatam ob 
prolem baptizandam aperiri, ullo jure licebit, secus 
vero , si jam decesserit. 

Tantus fuit insuper Domini nostri Jesu Christi 
€rga miseros homines amor , et misericordia , ut sta¬ 
tutis materia inventu facillima , formaque quae nullo 


00 3 - part. q. 66 . k 8. (b ) Joan. z 

(c) £hv, Avr 1 - •. lib. de Abr. C. 15. 

negotio edisci, et facillime pronuntiari possit, mi¬ 
nistro etiam Baptismi esse cuilibet licere voluerit ur¬ 
gente necessitate : In casu necessitatis ( dicunt Patres 
Florentini) non solum Sacerdos , et Diaconi , sed etiam 
laicus , vel mulier , imo etiam paganus , et haereticus 
baptizare potest ,dummodo formam servet Ecclesiae , et 
facere intendat , quod facit Ecclesia : nec opus sit Bap¬ 
tisma, in publico Ecclesiae caetu celebrari: Sacris ta¬ 
men Canonibus sancitum est, ne extra Paroechiam, 
nec nisi a Sacerdotibus quibus jure competit , infan¬ 
tes , et Cathecumenos solemni Baptismate oferri. 

J^Acramentum Chrismatis, seu Confirmationis, 
quo fideles ad Christi fidem , Baptismo receptam, pa¬ 
lam profitendam , Spiritus Sancti plenitudine roboran¬ 
tur , et communiuntur, verum esse novae legis Sacra¬ 
mentum credimus, reluctentur licet Lutherus, et Cal¬ 
vinus , illudque vaferrimis impetant mendaciis ; Ejus 
'adaequatam , et essentialem materiam esse manuum 
impositionem cum chrismatis unctione , ita ut impstio- 
ne manuum , et chrismate Paraclitus Spiritus trada- 
tur( a), propugnamus. Formam vero , orationem unc- 
tioniem antecedentem, et verba, quae ipsam unctionem 
comitantur: Scilicet Signo te signo Crucis , et confir- 
f no te chrismate salutis in nomine Patris , et Filii , et 
Spiritus Sh. tum apud Graecos , cum apud latinos per- 
ectarn judicamus. Oporteat licet, ut qui baptizati fue¬ 
rint , unctione perficiantur , si quis tamen ante de sae - 
cu o recesserit (nondum confirmatus ) sub fide , qud 
crediderit , justus erit (b). Nos tamen Domini, et Ec- 
cleae praecepto teneri hujus Sacramenti munimine fi- 


(a) Conc.Hisp. 2. arui. 619. (b) Illib. Cone. an. 305.Can. 77* 







8 

dem nostram confirmare , ut leoni nos devorondi ergo 
circumeunti validius resistamus j quod hujus est Sa¬ 
cramenti praecipuus effectus : ejusdem ordinarium 
ministrum , non quemvis simplicem Sacerdotem , sed 
Episcopum esse Tridentini edocti definitione fatemur: 
extraordinarium vero a plerisque gravissimis Theo¬ 
logis Presbyterum esse probatur , alii renuunt, nos¬ 
tra tamen sententia si nos non fallit animus probabi¬ 
liter tantum 

v enerabile Eucharistiae Sacramentum Christum 
ipsum Dominum Salvatorem nostrum Deum verum, 
et hominem vere, et realiter continet sub speciebus 
panis , et vini: quorum substantia nulla remanet y to¬ 
ta enim substantia panis y et vini vi verborum in subs¬ 
tantiam corporis y et sanguinis Christi convertitur, 
ita ut totus Christus sub qualibet specie , et sub una¬ 
quaque speciei parte sit, manentibus dumtaxat specie¬ 
bus panis , et vini. Quod verum licet sit, ab Eccle¬ 
sia tamen rite institutum est, ut duae separatim fie¬ 
rent consecrationes; inhibitumque unam sine altera 
materiam consecrare , valida tamen si fiat, erit. Sal¬ 
vator noster cum in finem diiexisset suos , voluit divi¬ 
tias sui amoris effundere , pridieque quam pateretur, 
hoc instituit Sacramentum , quando cum Apostolis 
suis Agni Paschalis coenam celebravit ; faciensque 
memoriam suorum mirabilium accepit panem , ac 
benedixit, deditque eis. Christum Dominum Eucha¬ 
ristiam in pane azymo consecrasse , credimus: unde 
Ecclesiae Occidentalis disciplinam , consecrandi in 
azymo, utpote Christi Domini exemplo fundatam 
magis Evangelio consentaneam , judicamus : licet certi 
non simus quonam tempore in Ecclesia latina hic in~ 

Valuerit ritus , sicut in Orientis Ecclesia ille alius infer¬ 
mentato pane consecrandi. Hoc apud omnes constat, 
ac convenit utriusque panis consecrationem validam 
fore : et unumquemque teneri Ecclesiae suae morem 
sequi. 

Vera, et legitima, ex qua hoc conficitur Sa¬ 
cramentum , materia est panis triticeus, et vinum de 
vite. Aliquantulam aquam vino admisceri perantiquitus 
Ecclesia praecepit, ut in omnibus Liturgiis graecis, 
et Latinis reperitur : Dominica traditio servetur , aje- 
bat olim Cyprianus (a) , ncc aliud a nobis fiat quam> 
quod pro nobis Dominus prior fecit , ut calix mixtus 
vino offeratur : graviter peccaret Sacerdos , qui aut 
nullam aquam vino adhiberet, sive aliam praeter na¬ 
turalem , quae neque in eam , quae e latere Christi 
fluxit, aquam, nec in ejus phlegma, nec in propria sub¬ 
stantia perseverat , sed in vinum prius mutari, ut in 
Christi sanguinem , facta consecratione , convertatur; 
nobis est probabilissimum. 

Totum transubstantiationis Mysterium his Evan- 
gelii perficitur verbis. Hoc esi Corpus meum i Hic est 
calix Sanguinis mei. Quae sane verba proferre , Eucha¬ 
ristiamque consecrare Sacerdotis solummodo munus 
esto , sicut et eam fidelibus minisrrare : quam tamen 
necessitate exigente, et ipsi possunt Diaconi dispensare. 
Omnis, qui ad hoc accedat Sacramentum se ipsum 
probet, ne sibi judicium manducet, et bibat ; Qua¬ 
cumque tamen peccati macula pollutus sit , verum Do¬ 
mini nostri Jesu Christi corpus manducat, publicis 
peccatoribus denegandum , cum Scriptura Sancta do¬ 
ceat sanctum non esse dandum canibus, occultis tamen 
peccatoribus, qui petierint , elargiri debet: Christus 


(a) Epist. 87. 

quippe ipse Dominus Judae Iscarioti proditionis snae 
scelus jam agitanti, Corpus, et Sanguinem suum do¬ 
navit. Christum Dominum in hoc venerabili Sacra¬ 
mento cultu Latriae etiam externo adorandum esse, 
fide docemur Catholica ; unde sancte, et juste popu¬ 
lo Christiano adorandum proponitur venerabile Eu¬ 
charistiae Sacramentum , ac singulis annis quodam fes¬ 
to die in Processione reverenter per vias circumdu¬ 
cendum ab Ecclesia est stabilitum. 

Deletis denique a Christo Domino veteribus 
Sacrificiis aeternum Altaris Sacrificium fuit institu¬ 
tum , ab antiquis Legis Mosaicae sacrificiis plane di¬ 
versum, in quo Verbum Divinum caro factum hostia, 
et Sacrificium pro hominibus Deo Patri offertur. Chris¬ 
tus ipse Dominus , Sacerdos in aeternum secundum 
ordinem Melchisedech, praecipuus est hujus Sacrificii 
offerens ; quod Sacerdotes Dei, seu Presbyteri, vere, 
proprie, ac immediate offerunt Deo; sicut et fideles 
omnes , licet diversimode. Quod enim (a) specialiter 
agitur ministerio Sacerdotum , hoc generatim agitur ex 
voto fidelium, ait Innocentius Tertius. 


y^tUoniam enim Deus dives in misericordia cognovit 
figmentum nostrum (b), illis etiam vitae remedium 
contulit , qui post Baptismum in peccati servitutem , et doe - 
monis potestatem se se tradidisent Sacramentum videlicet 
Poenitentiae , secundam post naufragium tabulam : Poe¬ 
nitentiam verum esse novae Legis Sacramentum, a Bap¬ 
tismate, ejusque memoria longe diversum. Catholica 
doctrina est a Concilio Tridentino tradita, (c) Tantam 


(a) Lib. 3. de .Sacr. Missae, (b) Conci 1 . Trid. Ses. 14. Cap> *• 
de Poeait. (c) Ses. '14. Can. 1. et 2. 

quippe virtutem a Christo Domino hoc accepit Sacra¬ 
mentum, ut nullum sit peccatum quantumvis grave, 
quod Poenitentiae non subjiciatur. Peccata relaxare so¬ 
lum valent Sacerdotes , sed non omnes (uno dempto 
necessitatis, seu mortis articulo) sed qui et Ordine et 
jurisdiccione pollent. Absolvere a peccatis Diaconis 
non licet , nec unquam licuit ; nec contrarium ex Cy¬ 
priano atque ex historiae factis eruitur. 

Materiam ejus remotam non terrores concien- 
tiae incussos ex agnitione peccati , nec fiduciam ex 
Evangelio, vel absolutione conceptam, ut Lutero 
placuit; sed actualia laethalia peccata post Baptis¬ 
mum commissa , apud omnes constat esse : proximam 
vero intelligi quasi materiam tres actus in Poeni- 
tente, cordis videlicet contrisionem , oris confessio¬ 
nem , et operis satisfactionem ; ex quibus, contritio 
perfecta si fuerit peccatorem Deo gratum statim red¬ 
det: ante remissio (a), ad cor perveniet , quam confes¬ 
sio in vocem erumpat : si vero imperfecta, seu quae at- 
trtio dicitur , modo supernaturalis sit vera, et univer¬ 
salis omnium peccatorum cum spe veniae , atque 
voluntatem peccati excludens , a multis judicatur ad 
Sacramentum sufficere , et non nisi cum magna pro¬ 
babilitate. Integram oris confessionem omnibus post 
Baptismum lapsis necessariam Christus Dominus insti¬ 
tuit : publicam criminum confessionem nec primis qui¬ 
dem Ecclesiae saeculis, praeceptam reperimus: licet 
aliqui corde humili propria voluntate. Ecclesia mi¬ 
nime exigente ad aliorum exemplum occulta sua pecca¬ 
ta palam fassi fuere. Operis denique satisfaccionem ad 
hujus Sacramenti integritatem oportere, nec semper 
(b) totam poenam simul cum culpa remitti a Deo, Sa¬ 
cra Tridentina Synodus nos docet. 


(a) S. Greg. in Ps. 31. (b) Ses. 24. C. 1. 










Sacramenti Poenitentiae forma his concluditur 
verbis : Absolvo te * graviter tamen peccaret Sacerdos* 
qui: a peccatis : reticeret quae revera remittit Sacerdos* 
nec nudo donatus est ministerio pronuntiandi * ac tan¬ 
tum declarandi dimissa a Deo esse peccata. Hujus Sa¬ 
cramenti dispensatores reorum merita perpendant* quos 
dispositos absolvant* quos vero non poenitere judica¬ 
verint* e contra: non poenitentibus usque in finem* vel 
sanis gravissimorum criminum reis poenitentibus ex 
universali Ecclesiae disciplina antiquitus denegatam 
fuisse absolutionem diffitemur * nec ex variis Illiberi* 
tanis canonibus evinci credimus. 


Jl^Xtremam-Unctionem * seu exeuntium Sacra¬ 
mentum verum esse novae Legis a Christo Domino 
Sacramentum institutum Ecclesia nos docet: remo¬ 
tam ejus materiam oleum * proximam vero unctionen 
B. Jacobus Canonica sua epistola declarat cum ait* (a) 
Ungentes eum ( infirmum ) oleo in nomine Domini. 
Aptissima forma illa est* quam latina usurpat Ecclesia* 
a Sacra Tridentina Synodo praescripta (b). Ratam* et 
validam tamen ab aliquibus judicatur indicativa forma 
collatam Extremam-Unctionem. Hujus Sacramenti Mi¬ 
nistros non aetate seniores, sed Presbyteros ex epistola 
Jacobi santa Synodus Tridentina intellexit. Quae li¬ 
cet praescripsit illis infirmis adhibendam (c) qui tan 
periculose decumbunt ut in exitu vitae positi videan¬ 
tur : Curare tamen debet parochus aegroto (d) dum in¬ 
tegris est sensibus 3 eam adhibere. 


(a) Cap. 5. (b) Ses. j 4. Cap. (c) Ses. 14. Cap. 3* 

(d) Coae. IVTediolan. 11. 1. 

Q Uaecumpue a Deo sunt ordinatissima agnos¬ 
cuntur, Ordinem propterea rerum omnium ve¬ 
nustatem inter Ecclesiae Sacramenta , et numerari , et 
verum esse novae Legis Sacramentum Patres Triden- 
tini docent (a). Septemque esse Ordines, Sacerdotium, 
-Diaconatum, et Subdiaconatum , quatuorque minores, 
ab ipso Ecclesiae initio eorum repetita nomina , et 
uniuscujusque propria mnnia, et ministeria in usu po¬ 
sita , quamvis non simili gradu declarant. Hos omnes 
vere , et proprie esse Sacramenta a gravissimis viris 
propugnatur, alii magnae notae Theologi diffitentur: 
apud omnes vero Diaconatum, et Presby teratum Sacra¬ 
mentorum proprietatibus praeditos legimus. De illo¬ 
rum materia, et forma non parva inter Doctores inita 
est. concertatio: ut Scripturae Sacrae conformius ha¬ 
bemus in manus impositione, et oratione adjuncta posi¬ 
tas , et perfectas esse. Ordinis potestatem , et Gra¬ 
tiam non Sacerdos, seu Presbyter, sed tantummodo 
Epicopus confert: nec difitemur Episcopos preditos 
esse potestate ordines conferendi, negamusque eam 
quam habent, illis esse cum presbiteris communem. 
Quascumque ordinationes factas ab Episcopo Haereti¬ 
co, Schismatico, Simoniacae, sive quacumque alia pec¬ 
cati macula polluto, et si non licitas, validas agnosci¬ 
mus, sicut licitae non erunt, quae a propio non fiant 
Episcopo. Initiati demum in sacris cum aliis legibus, 
tum Coelibatus non divino, aut Apostolico, sed Eccle¬ 
siae praecepto, optimo quidem jure, ac merito obstricti 
manent. 


(a) Ses. 23. C. 3. 

M Atrimonium* denique quod masculi * et femi¬ 
nae non plurium mutuo consensu perficitur* 
quodque veteribus connubiis gratia per Christum in 
Lege Evangelica praestat* verum novae Legis Sacra¬ 
mentum Patres* atque Concilia semper docuere : Ipsi 
contrahentes verbis * et nutibus* quibus consensum 
suum exprimunt * nedum materiam * et formam Ma¬ 
trimonii praebent * sed etiam plurium sententia Minis¬ 
ter hujus Sacramenti erunt* aliorum e contra : quid¬ 
quid tamen sit * Parochus cum testibus interesse de¬ 
bet benedicturus. Matrimoniaque propterea clandestina 
nullos* initosque contractus Sacra Tridentina Synodus 
declaravit (a): ut autem ejusmodi Matrimonia ab Ec¬ 
clesia semper detestata abolerentur* banna * seu pro- 
clamationes trinas ipsa Synodus praescripsit* ita ut ne¬ 
mini iis omissis* nisi gravissima de causa* liceat inire 
'Matrimonium : Quod quidem ita natura sua est indis¬ 
solubile* ut nec ob adulterium alterius conjugiifin dis¬ 
solvi quoad vinculum possit. Nihilominus probabilius 
nobis est visum per libellum repudii* quo Judaei nun¬ 
tium uxoribus remittebant* solutum fuisse prioris Ma* 
tnmonii vinculum* et unicuique conjugum licite* et va¬ 
lide in potestate esse ad nova vota transire. Ita a Deo 
institutum est Matrimonium* ut duorum tantum mas¬ 
culi * et feminae conjunctione finiretur alienamque ab 
ejus natura Polygamiam judicamus: Priscos tamen Pa¬ 
tres* quos Polygamos fuisse legimus* a culpa liberos 
esse ex variis Scripturae locis ostenditur. 


(a) Ses. 24. C. 1. 

